Sofie Podlipská

**Sofie Podlipská** alebo **Žofie Podlipská**, rodená Rottová, (* 15. máj 1833, Praha – † 17. december 1897, Praha) bola česká spisovateľka a prekladateľka, sestra Karoliny Světlej.

## Život
Spoločne so sestrou bola vychovávaná v bohatšej pražskej rodine, bokom od vlasteneckých vplyvov. Literárnej práci a činnosti v ženských spolkoch (Minerve, Ochraně opuštěných a zanedbaných dívek v Americkom klube dám) sa začala venovať až po svadbe s lekárom Josefom Podlipským (1858). Po ovdovení (1867) sa verejne angažovala ešte intenzívnejšie. Priatelila sa s Boženou Němcovou a Jaroslavom Vrchlickým, ktorý sa stal manželom jej dcéry Ludmily.

Prispievala do Osvěty, Světozoru, Květov (Kwětov), Rodinnej kroniky, Zlatej Prahy. Redigovala Ženskú bibliotéku a svoj almanach Souzvuk. Prekladala z francúzštiny (George Sandová, Eugène Scribe). Vo svojom diele sa pokúšala kriticky zobraziť súčasnú zbohatlícku spoločnosť (Nalžovský, 1878), čerpala z historických tém (Anežka Přemyslovna, 1879; Přemysl Otakar II., 1892-3), líčila prebúdzajúce sa národne uvedomenie patricijských rodín (Osud a nadání, 1872; Peregrinus, 1881 a 1882). Časť diela venovala výchovným témam (Povídky a bajky pro drobné dětičky, které se rády učí číst, 1864; Opuštěné dítě. Studie sociální a výchovná, 1897), tvorbe pre deti (rozprávka O Palečkovi,1891) či boju za zlepšenie spoločenského postavenia žien. Pre prílišné zdôraznenie výchovných prvkov, nedostatočné prekreslenie postáv, konštrukciu deja smerom k násilne šťastnému riešeniu či lyricky rozťahaný sloh nenašlo jej dielo významnejšiu odozvu.

## Príbuzenstvo
* manžel – Josef Podlipský
* sestra – Karolina Světlá
* zať – Jaroslav Vrchlický
* vnučka – Eva Vrchlická

## Bibliografia
**Vydané za života:**
* *Tři povídky pro milou dorůstající mládež* (1864)
* *Povídky a bajky pro drobné dětičky, které se rády učí číst* (1864)
* *Listy staré vychovatelky někdejším schovankám* (1868, preprac. 1886)
* *Sbírka pohádek pro mládež* (1872)
* *Osud a nadání* (román,1872)
* *Na domácí půdě* (román, 1872)
* *Přechody (román, 1873)
* *Malá tulačka*
* *Vladislav*
* *Student a uhlíř* (1874)
* *Divná žena* (1875)
* *Kouzla na horách* (1875)
* *Dětská svornost* (1875)
* *Příklady z oboru vychovacího* (1875-76, 3 zv.)
* *Anna Náprstková* (životopis, 1875) [http://kramerius.mlp.cz/kramerius/handle/ABG001/28894   dostupné online]
* *Životopis prášku* (bájka, 1877)
* *Nalžovský* (román, 1878)
* *Anežka Přemyslovna* (román, 1879)
* *Jaroslav ze Šternberka* (román, 1881)
* *Peregrinus I, II (román, 1881, 1882)
* *Pozemský prach* (1891)
* *Břeh* (román, 1891)
* *O Palečkovi* (rozprávka, 1891)
* *Báchorky a pověsti* (1892)
* *Přemysl Otakar II.* (román, 1892-3, 2 sv.)
* *Anna Náprstková, dobrodinka chudých a zakladatelka Náprstkova muzea* (1893)
* *Z říše královny pohádky* (1893)
* *Pradědeček kačer*
* *Divá žena* (1893)
* *Nejmladší syn* (1895)
* *Stará píseň* (1895)
* *Mraveniště* (román, 1896)
* *Vojta Náprstek* (životopis, 1896)
* *Dvě novely* (1896)
* *Opuštěné dítě. Studie sociální a výchovná* (1897)
* *Iluze* (román, 1897)

**Posmrtne:**
* *Mír* (román, 1898)
* *Povídky o mně* (1899)
* *Lidské včely* (román, 1901)
* *Milující neznámá a jiné novely* (1902)
* *Paměť a smrt a jiné novely* (1903)
* *Oldřich, Božena a sv. Prokop* (1905)
* *Sebrané spisy* - Národní bibliotéka v l. 1876 až 1886 (4 zv.), Unie v l. 1901 až 1905 (15 zv.)
* *Korespondence* - Dopisy J. Vrchlického se S. Podlipskou 1875-1876 (vyd. F. X. Šalda a V. Brtník, 1917)

## Pozri aj
* Zoznam českých spisovateľov

## Literatúra
* Havel, R. and Opelík J. et al. *Slovník českých spisovatelů*. Československý spisovatel, Praha 1964.

## Zdroj
* 

Kategória:Českí spisovatelia
Kategória:Českí prekladatelia
Kategória:Osobnosti z Prahy